### Likumprojekts

### Grozījumi [Publisko iepirkumu likumā](https://likumi.lv/ta/id/287760-publisko-iepirkumu-likums)

Izdarīt [Publisko iepirkumu likumā](https://likumi.lv/ta/id/287760-publisko-iepirkumu-likums) (Latvijas Vēstnesis, 2016, 254. nr.; 2018, 89., 196. nr.; 2019, 41., 45., 253. nr.) šādus grozījumus:

1. Izteikt 1. panta 19. punkta "b" apakšpunktu šādā redakcijā:

"b) atrodas publiskas personas vai tās institūcijas padotībā vai izšķirošā ietekmē Koncernu likuma izpratnē vai šiem kritērijiem atbilstošas privāto tiesību juridiskās personas izšķirošā ietekmē Koncernu likuma izpratnē, vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona;".

2. Papildināt 61. panta trešās daļas 2. punktu pēc vārda "pasūtītājam" ar vārdiem "sākotnējā iepirkuma līguma vai vispārīgās vienošanās izpildei".

Finanšu ministrs

J. Reirs